[{"text_idx": "#000001", "text": "Croeso i rifyn Haf 2020 o\u2019r cylchlythyr er mwyn rhoi\u2019r diweddaraf i chi am brosiect Twyni Byw."}, {"text_idx": "#000002", "text": "Rydym yn falch o gyhoeddi bod cyfyngiadau Covid-19 wedi llacio digon i ni allu dechrau ar ein rhaglen waith ar gyfer yr haf."}, {"text_idx": "#000003", "text": "Mae\u2019r contractwyr John Davies Agricultural and Plant Contractor Limited yn gosod dros 2km o ffens pren castan yn Nhwyni Tywod Pen-bre. Rydym hefyd wrthi\u2019n cynllunio dros 8km o ffensys i\u2019w codi fesul dipyn yn Niwbwrch. Bydd gwaith ffensio hefyd i\u2019w gwblhau yn Twyni Lacharn - Pentywyn. Bydd y ffens yn help i warchod a rheoli\u2019r da byw sy\u2019n gwneud y gwaith pwysig o bori ar laswelltir y twyni."}, {"text_idx": "#000004", "text": "Ym mis Awst, byddwn yn tynnu banadl goresgynnol ym Morfa Harlech oddi ar ardal a oedd wedi ei defnyddio fel planhigfa coed conwydd yn y gorffennol ond sydd bellach yn cael ei hadfer yn dwyni naturiol. Mae rhywogaethau estron goresgynnol hefyd yn cael eu rheoli yn ardal Twyni Penrhos yn Niwbwrch, Morfa Dyffryn yn ogystal a\u0302 Twyni Lacharn - Pentywyn yn y de."}, {"text_idx": "#000005", "text": "Os na chaiff rhywogaethau goresgynnol eu rheoli, gallan nhw lethu bywyd gwyllt prin y twyni tywod. Bydd ein gwaith o cael gwared ar y rhywogaethau hyn yn sicrhau bod bywyd gwyllt prin a brodorol y twyni, sy\u2019n dibynnu ar gynefin o dywod moel, yn cael y cyfle gorau posib o ffynnu."}, {"text_idx": "#000006", "text": "Byddwn yn sicr o roi\u2019r wybodaeth ddiweddaraf i chi ar gynlluniau prosiect Twyni Byw dros y misoedd nesaf. Cliciwch yma i ddarllen mwy am sut y gwnaethon ni addasu ein llwyth gwaith yn ystod y cyfnod clo."}, {"text_idx": "#000007", "text": "Gwenwch ar y camera! \ud83d\udcf8"}, {"text_idx": "#000008", "text": "Rydym yn falch o gyhoeddi y byddwn yn gweithio mewn partneriaeth a\u0302 Drew Buckley Photography dros y misoedd nesaf."}, {"text_idx": "#000009", "text": "Mae Drew yn ffotograffydd tirwedd a bywyd gwyllt proffesiynol sy\u2019n gweithio yn Sir Benfro. Mae ganddo brofiad helaeth o ddal eiliadau gorau bywyd gwyllt Cymru."}, {"text_idx": "#000010", "text": "Ar gyfer ei weithgaredd cyntaf ar ran y prosiect, mentrodd Drew i Ferthyr Mawr. Ar ddiwrnod cynnes o haf, tynnodd Drew luniau o dirwedd anhygoel y safle, madfall gyffredin ar ei siwrnai ddyddiol a gwenyn wrthi\u2019n brysur yn peillio rhywfaint o wiberlys."}, {"text_idx": "#000011", "text": "Golwg agos ar y... Cwningod"}, {"text_idx": "#000012", "text": "Gan eu bod yn feistri ar gadw glaswelltir y twyni yn fyr ac annog tywod moel, mae cwningod gwyllt yn borwyr hanfodol ar ein twyni tywod."}, {"text_idx": "#000013", "text": "Mae angen pori ar ein twyni tywod er mwyn iddyn nhw aros yn iach. Bydd gan dwyn sydd wedi ei bori\u2019n gyson yr amodau perffaith i ganiata\u0301u i blanhigion twyni arbenigol a bywyd gwyllt arall ffynnu. Ac mae cwningod, ynghyd a\u0302 gwartheg a merlod sy\u2019n pori, yn cadw ein twyni yn iach."}, {"text_idx": "#000014", "text": "Mewn rhai twyni, mae poblogaethau cwningod wedi bod yn dirywio, felly byddwn ni\u2019n annog cwningod gwyllt drwy dorri\u2019r tyfiant, creu cwningaroedd artiffisial, ac mewn rhai achosion byddwn yn cynyddu niferoedd y cwningod: gan sicrhau bod y poblogaethau presennol yn parhau i fod yn ddiogel ac iach."}, {"text_idx": "#000015", "text": "I gael rhagor o wybodaeth am ein gwaith i gael cwningod gwyllt i bori, anfonwch e-bost at SoLIFE@cyfoethnaturiolcymru.gov.uk"}, {"text_idx": "#000018", "text": "Mae ymgysylltu a\u0302 chymunedau lleol, boed ar lafar, trwy gyfrwng print neu\u2019n ddigidol, yn rhan hanfodol o\u2019n prosiect. Cysylltwch ar bob cyfri os ydych eisiau dysgu mwy am waith ein prosiect yn eich ardal leol."}, {"text_idx": "#000020", "text": "Os yw\u2019r canllawiau\u2019n caniata\u0301u, rydym hefyd yn gobeithio cynnal teithiau cerdded tywysedig dros y misoedd sydd i ddod. Bydd hyn yn rhoi cyfle perffaith i ni siarad ymhellach am y prosiect a\u2019n nodau i adfywio twyni tywod ar hyd a lled Cymru."}, {"text_idx": "#000023", "text": "Yn ystod y cyfnod clo cynhaliwyd ail gyfarfod ein Grw\u0302p Rhanddeiliaid Allanol. Gwnaed hyn trwy Skype for Business er mwyn cadw pellter cymdeithasol. Roeddem yn falch o allu darparu diweddariadau am y prosiect a sgwrsio ymhellach am yr hyn sydd gennym ar y gweill dros y misoedd nesaf."}, {"text_idx": "#000024", "text": "Os oes gennych ddiddordeb mewn ymuno a\u0302 chyfarfod nesaf ein Grw\u0302p Rhanddeiliaid Allanol, anfonwch e-bost at SoLIFE@cyfoethnaturiolcymru.gov.uk"}, {"text_idx": "#000025", "text": "Ewch draw i\u2019n gwefan i gael y wybodaeth ddiweddaraf am y prosiect a gwybodaeth am ganlyniadau a chanfyddiadau. Neu beth am ein dilyn ni ar y cyfryngau cymdeithasol? Mae ein gwybodaeth ar Facebook, Instagram a Twitter yn cael ei diweddaru\u2019n gyson, gan roi ambell gipolwg ar y datblygiad wythnosol, lluniau anhygoel o\u2019r twyni tywod a darnau o gyfweliadau."}]